MUNICIPIUL CRAIOVA
CONSILIUL LOCAL AL MUNICIPIULUI CRAIOVA
               HOTĂRÂREA NR.121
privind modificarea contractului de asociere nr.47/16.12.2016, având ca obiect terenul aparţinând domeniului public al municipiului Craiova, situat în bd. Dacia, nr.48 B
Consiliul Local al Municipiului Craiova, întrunit în şedinţa ordinară din data de 27.03.2025;

            Având în vedere referatul de aprobare nr.76025/2025, raportul nr.85075/2025 întocmit de Direcţia Patrimoniu şi raportul de avizare nr.85379/2025 al Direcţiei Juridice, Asistenţă de Specialitate şi Contencios Administrativ prin care se propune modificarea contractului de asociere nr.47/16.12.2016, având ca obiect terenul aparţinând domeniului public al municipiului Craiova, situat în bd. Dacia, nr.48 B și avizele nr.9/2025 al Comisiei I-Buget Finanţe, Studii, Prognoze şi Administrarea domeniului, nr.7/2025 al Comisiei III-Servicii Publice, Liberã Iniţiativã şi Relaţii Internaţionale şi nr.9/2025 al Comisiei V-Juridică, Administraţie Publică şi Drepturi Cetăţeneşti;
În conformitate cu prevederile art.1315 - 1320 din Legea nr.287/2009 privind Codul Civil, republicată, cu modificările şi completările ulterioare;
În temeiul art.129 alin.2 lit. e, coroborat cu alin.9 lit. a, art.139 alin.3 lit. f, art.154 alin.1, art.196 alin.1 lit. a, art.287 lit.b, art.297, art.303 alin.1 și 2 şi alin.5 din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
hotărĂŞte:
  Art.1. Se aprobă modificarea contractului de asociere nr.47/16.12.2016 încheiat între Municipiul Craiova şi DCV GAZ S.R.L., având ca obiect exploatarea, în comun, a unei staţii de alimentare cu gaz auto SKID GPL, amplasată pe terenul în suprafaţă de 303,0 mp, situat în municipiul Craiova, Bulevardul Dacia, nr.48B, intersecţie cu Aleea III Castanilor, teren aparţinând domeniului public de interes local al municipiului Craiova, prin cesiunea acestuia către AZALIS S.R.L. şi, implicit, modificarea denumirii părţii contractante, din DCV GAZ S.R.L., în  AZALIS S.R.L.
 Art.2.  Se împuterniceşte Primarul Municipiului Craiova să semneze actul adiţional de modificare a contractului de asociere nr.47/16.12.2016.
 Art.3. Se aprobă modificarea în mod corespunzător a Hotărârilor Consiliului Local al Municipiului Craiova nr.221/2016 și nr.478/2021.
 Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu, DCV GAZ S.R.L. și AZALIS S.R.L. vor aduce la îndeplinire prevederile prezentei hotărâri.

